CELEX: 32018D0712
Language: da
Date: 2018-05-14 00:00:00
Title: Rådets afgørelse (FUSP) 2018/712 af 14. maj 2018 om ændring af afgørelse (FUSP) 2016/2382 om oprettelse af Det Europæiske Sikkerheds- og Forsvarsakademi (ESDC)

15.5.2018   
            
            
               DA
            
            
               Den Europæiske Unions Tidende
            
            
               L 119/37
            
         RÅDETS AFGØRELSE (FUSP) 2018/712
   af 14. maj 2018
   om ændring af afgørelse (FUSP) 2016/2382 om oprettelse af Det Europæiske Sikkerheds- og Forsvarsakademi (ESDC)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 21. december 2016 vedtog Rådet afgørelse (FUSP) 2016/2382 (1) om oprettelse af Det Europæiske Sikkerheds- og Forsvarsakademi (ESDC).
            
         
               (2)
            
            
               Den 13. november 2017 vedtog Rådet konklusioner om sikkerhed og forsvar inden for rammerne af EU's globale strategi.
            
         
               (3)
            
            
               Den 20. november 2017 vedtog Rådet konklusioner om den fælles meddelelse til Europa-Parlamentet og Rådet: Modstandsdygtighed, afskrækkelse og forsvar: opbygning af en stærk cybersikkerhed for EU.
            
         
               (4)
            
            
               Den 6. februar 2018 nåede ESDC's styringskomité til enighed om, at ESDC bør tage ansvaret for at oprette en platform for uddannelse, træning, evaluering og øvelse (ETEE) inden for cybersikkerhed, og noterede sig, at det er nødvendigt at sikre komplementaritet med andre EU-tiltag og -initiativer.
            
         
               (5)
            
            
               Da ESDC's ansatte hovedsagelig består af udstationeret personale, kan det være nødvendigt at besætte nogle af stillingerne som ansvarlig for uddannelse i cybersikkerhed med kontraktansatte, når der ikke er fundet en national ekspert, for at muliggøre en hurtig opbygning af ETEE-platformen inden for cybersikkerhed.
            
         
               (6)
            
            
               Der bør derfor fastsættes et nyt finansielt referencegrundlag for perioden fra den 1. januar 2018 til den 31. december 2018.
            
         
               (7)
            
            
               Afgørelse (FUSP) 2016/2382 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse (FUSP) 2016/2382 ændres således:
   
               1)
            
            
               I artikel 3 tilføjes følgende litra:
               
                           »k)
                        
                        
                           at forsyne medlemsstaterne og EU-administrationerne med kvalificerede medarbejdere, som har kendskab til EU-politikker, -institutioner og -procedurer og EU's bedste praksis inden for cybersikkerhed og -forsvar.«
                        
                     
         
               2)
            
            
               I artikel 4, stk. 2, tilføjes følgende litra:
               
                           »h)
                        
                        
                           kurser og videregående kurser i cyberbevidsthed, herunder til støtte for FSFP-missioner og -operationer.«
                        
                     
         
               3)
            
            
               Artikel 13, stk. 1, litra c), affattes således:
               
                           »c)
                        
                        
                           kontraktansatte, når der ikke er fundet en national ekspert til stillingen som administrativ og finansiel ekspert eller til stillingerne som ansvarlig for uddannelse i cybersikkerhed og efter styringskomitéens godkendelse.«
                        
                     
         
               4)
            
            
               Artikel 16, stk. 2, affattes således:
               »2.   Det finansielle referencebeløb, der skal dække ESDC's udgifter i perioden fra den 1. januar 2018 til den 31. december 2018, er på 1 308 164,00 EUR.
               Det finansielle referencebeløb, der skal dække ESDC's udgifter i de efterfølgende perioder, fastsættes af Rådet.«
            
         Artikel 2
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 14. maj 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  Rådets afgørelse (FUSP) 2016/2382 af 21. december 2016 om oprettelse af Det Europæiske Sikkerheds- og Forsvarsakademi (ESDC) og om ophævelse af afgørelse 2013/189/FUSP (EUT L 352 af 23.12.2016, s. 60).